section_heading: Životopis
paragraph_text: Skromna financijska sredstva koja je Satie imao na raspolaganju su ubrzo potrošena, te se on 1889. god. morao prihvatiti pragmatičnijeg posla pijaniste u kabaretu. Svira u Le Chat Noir na Montmarteu, prvom modernom kabareu na svijetu. Narednih će godina od komponiranja uglavnom vršiti prerade glazbenih komada za sviranje na pijanu u kabareu. 1905. godine se odlučuje - na čuđenje okoline - da kao već iskusni glazbenik pohađa Schola Cantorum de Paris, gdje studira radeći i dalje u kabareu; profesori surađuju s njime u uzajamnom poštovanju, te narednih 6 godina u toj školi dobiva formalne glazbene kvalifikacije.